Pa m eus komzet diwar-benn ar film-mañ gant kenseurted, o lârat e oan o vont de welet er sinema ez eus bet lâret din perak ez aes da welet ur film kozh er sinema?  Aha! Beñ keit a dizoloiñ ur film, na pegen kozh a vefe, perak ket en ober war ur skramm bras?? Ha me lâr deoch, evit ar film-se resis e talvez ar boan.  Dija : ur film gant Terrence Malick a na bad ket teir eurvezh. Fiou.  Hag… ur film gant Richard Gere yaouank, oh yeah! Aktour ha nhallen ket gouzañv un toullad bloavezhioù zo choazh hag a gavan gouzañvus bremañ.  Bon, Days of Heaven a zo kontet gant ur grennardezig, choar vihan an haroz. Kontañ a ra buhez ur choublad tud yaouank e penn-kentañ an 20vet kantved. Tud paour, micherourien, devezhourien, beajourien. Ur vuhez start a zo gante. Mont a reont da labourat war un dachenn vras evit an eost, ar perchenn a zo klañv ha pinvidik. Un doare triad a sav neuze etre an haroz, e vignonez (met lârat a reont eo e choar) ha perchenn an dachenn.  Un istor start, kriz.  E diavaez an istor ez eus skeudennoù brav-eston, nerzh an natur, kened simpl an avel, an dour, ar parkoù ed, kezeg war ur blaenenn… Lodenn an tan-gwall a zo bamus ivez hag hini ar blantenn o tiwan… ! Na veken evit ar skeudennoù neuze eo mat gwelet ar film war ur skramm bras.  An trouzioù a zo labouret kenañ ivez, trouzioù  ar mekanikoù dreist-holl. Santet e vez pegen start eo buhez an dud se, mare an eost hag ar blijadur e vefe echu da choude…